Jack Riley (jääkiekkovalmentaja)

John Patrick ”Jack” Riley jr. (15. kesäkuuta 1920 Boston, Massachusetts – 3. helmikuuta 2016 Sandwich, Massachusetts) oli yhdysvaltalainen jääkiekkoilija ja jääkiekkovalmentaja.

Pelaajana (pelaajavalmentajana) Riley kuului Yhdysvaltain MM-pronssia saavuttaneeseen joukkueeseen Ruotsissa 1949.http://www.passionhockey.com/hockeyarchives/mondial1949.htm Hän kuului Yhdysvaltojen joukkueeseen myös Sankt Moritzin talviolympialaisissa 1948.Olympics at Sports-Reference.com

Riley toimi pelaajauransa jälkeen jääkiekkovalmentajana. Hän valmensi Yhdysvaltain sotilasakatemian West Pointin jääkiekkojoukkuetta yliopistosarjoissa vuodet 1951–1986. Hän toimi päävalmentajana Yhdysvaltain maajoukkueessa sen voittaessa olympiakultaa Squaw Valleyssa 1960. Riley nimettiin IIHF Hall of Fameen vuonna 1998. Hän sai Lester Patrick Trophyn vuonna 1986 ja myös vuonna 2002, jolloin palkinto myönnettiin koko Squaw Valleyn olympiavoittajajoukkueelle.http://www.dartmouthsports.com/ViewArticle.dbml?DB_OEM_ID=11600&ATCLID=210684565https://www.bostonglobe.com/metro/2016/02/03/jack-riley-who-coached-hockey-team-gold-dies/otgDTneWWuz8Uw34jsGz6J/story.html

Riley kuoli Massachusettsissa 95-vuotiaana 3. helmikuuta 2016.

 Lähteet 
 Jack Riley, Jr. Bio, Stats and Results  Olympics at Sports-Reference.com 

 Viitteet 

Luokka:Yhdysvaltalaiset jääkiekkoilijat
Luokka:Yhdysvaltalaiset jääkiekkovalmentajat
Luokka:Vuonna 1920 syntyneet
Luokka:Vuonna 2016 kuolleet